CELEX: 62010CN0348
Language: fi
Date: 2010-07-09 00:00:00
Title: Asia C-348/10: Ennakkoratkaisupyyntö, jonka Augstākās tiesas Senāta Administratīvo lietu departaments (Latvian tasavalta) on esittänyt 9.7.2010 — SIA Norma-A ja SIA Dekom v. Ludzas novada dome

11.9.2010   
            
            
               FI
            
            
               Euroopan unionin virallinen lehti
            
            
               C 246/32
            
         Ennakkoratkaisupyyntö, jonka Augstākās tiesas Senāta Administratīvo lietu departaments (Latvian tasavalta) on esittänyt 9.7.2010 — SIA Norma-A ja SIA Dekom v. Ludzas novada dome
   (Asia C-348/10)
   ()
   2010/C 246/54
   Oikeudenkäyntikieli: latvia
   
      Ennakkoratkaisua pyytänyt tuomioistuin
   
   Augstākās tiesas Senāta Administratīvo lietu departaments
   
      Pääasian asianosaiset
   
   
      Valittajat: SIA Norma-A ja SIA Dekom
   
      Vastapuoli: Ludzas novada dome
   
      Ennakkoratkaisukysymykset
   
   
               1)
            
            
               Onko direktiivin 2004/17/EY (1) 1 artiklan 3 kohdan b alakohtaa tulkittava siten, että julkisia palveluja koskevalla käyttöoikeus- eli konsessiosopimuksella on katsottava tarkoitettavan sopimusta, jolla valitulle tarjoajalle annetaan oikeus suorittaa julkisen liikenteen palveluja linja-autolla sellaisissa tapauksissa, joissa osan vastikkeesta muodostaa oikeus hyödyntää taloudellisesti julkisen liikenteen palveluja, mutta samaan aikaan hankintaviranomainen korvaa palvelujen suorittajalle tappiot, joita on aiheutunut palvelujen suorittamisesta, ja lisäksi palvelun suorittamista sääntelevissä julkisoikeudellisissa säännöksissä ja sopimusmääräyksissä rajoitetaan palvelujen hyödyntämisestä aiheutuvaa riskiä?
            
         
               2)
            
            
               Jos ensimmäiseen kysymykseen vastataan kieltävästi, onko direktiivin 92/13/ETY 2 d artiklan 1 kohdan b alakohta, sellaisena kuin se on muutettuna direktiivillä 2007/66/EY, (2) ollut välittömästi sovellettavissa Latviassa 21.12.2009 lähtien?
            
         
               3)
            
            
               Jos toiseen kysymykseen vastataan myöntävästi, onko direktiivin 92/13/ETY 2 d artiklan 1 kohdan b alakohtaa tulkittava siten, että sitä sovelletaan julkisiin hankintasopimuksiin, jotka on tehty ennen kuin määräaika kansallisen oikeuden mukauttamiseksi direktiiviin 2007/66/EY päättyi?
            
         
      (1)  Vesi- ja energiahuollon sekä liikenteen ja postipalvelujen alalla toimivien yksiköiden hankintamenettelyjen yhteensovittamisesta 31.3.2004 annettu Euroopan parlamentin ja neuvoston direktiivi 2004/17/EY (EUVL L 134, s. 1).
   
      (2)  Neuvoston direktiivien 89/665/ETY ja 92/13/ETY muuttamisesta julkisia hankintoja koskeviin sopimuksiin liittyvien muutoksenhakumenettelyjen tehokkuuden parantamiseksi 11.12.2007 annettu Euroopan parlamentin ja neuvoston direktiivi 2007/66/EY (EUVL L 335, s. 31).